Ein meginregla í dátuverndarrættinum er trygdarkravið. Hetta merkir í høvuðsheitum, at bert góðkendir persónar, skulu hava atgongd til góðkend endamál. Reglurnar um kt-trygd í persónsupplýsingarlógini og trygdarkunngerðini eru reglur um, hvussu persóns-upplýsingar skulu handfarast og hvørji trygdartiltøk skulu verða lokin. Reglurnar áseta, at dátuábyrgdarar skulu skipa fyri innaneftirliti og seta krøv til veitarar o. o., sum upplýsingar verða latnar til. Reglurnar um kt-trygd verða vanliga bólkaðar í 3 høvuðsbólkar: Fysisk trygd Elektronisk trygd Fyriskipanarlig trygd Fysisk trygd Hetta eru reglur um tað fysiska umhvørvið, reglur sum skulu forða fyri at óviðkomandi fáa atgongd, t. d. reglur um at læsa hurðar, at gestir verða vístir upp á pláss, at printarar og annað ikki standa við útgongdina, tryggjan móti eldi o. a. Elektronisk trygd Hetta eru reglur um trygdina í skipanini, t. d. virusverja, loyniorð, firewall, brongling, og tryggjan móti hackarum o. a. Fyriskipanarlig trygd Hetta eru reglur og mannagongdir fyri, hvørjir persónar skulu hava atgongd til hvørjar upplýsingar v. m.